Document ID: /roh_data/filtered/fineweb-2-filterrobots_roh.jsonl.gz/12174

Sco quai che la polizia communitgescha saja l'idea dals videos naschida suenter che las policistas ed ils policists n'han betg pudì visitar las classas. Da producir ils videos hajan cooperà pliras spezialistas e spezialists da la polizia chantunala.
Tge ch'in velo dovra fin a reglas da traffic
En ina part vegn declerà als uffants tge ch'els ston tut avair montà vid il velo. Per exempel dovri frains che funcziunan, reflecturs e glisch e buns pneus. I tutga er vitiers ina chapellina ed in marschloss per serrar giu il velo.
Fin ch'igl è puspè pussaivel da trenar il sa cuntegnair endretg cun la polizia, pon ils uffants observar diversas situaziuns da traffic or da la perspectiva d'utschè.